Előterjesztés Zalakaros Város Önkormányzata Képviselőtestületének 2023. november 23-i ülésére

Napiend címe: Tájékoztatás a sport 2023. évi helyzetéről
Előterjesztést készítette: Novák Ferenc polgármester

Határozati Javaslat:
[bookmark: _Hlk102994511]1./ Zalakaros Város Képviselőtestülete elfogadja a sport aktuális helyzetéről szóló beszámolót
[bookmark: _Hlk103664560]Határidő: azonnal
[bookmark: _Hlk103608581][bookmark: _Hlk103664219]Felelős: Novák Ferenc polgármester

2. Zalakaros Város Képviselőtestülete Zalakarosi Közösségi Ház és a Könyvtár intézménynél lévő sportszervező állást 2024. január 1-től megosztott munkaidőben, másik munkakörrel kiegészítve javasolja betölteni.
Határidő: 2023. december 31.
Felelős: Novák Ferenc polgármester
                         
3. Zalakaros Város Képviselőtestülete elrendeli a jelenlegi sportkoncepció felülvizsgálatát és új sportkoncepció elkészítését, azzal, hogy a sportkoncepció felülvizsgálata és az új sportkoncepció elkészítése a rendelkezésre álló költségvetési és pályázati források figyelembevételével történjen.
Határidő: 2024. június 30.
Felelős: Novák Ferenc polgármester
[bookmark: _Hlk103666708]
[bookmark: _Hlk103630349]4. Zalakaros Város Önkormányzat Képviselőtestülete úgy határoz, a teniszpályák többcélú hasznosításának lehetőségét felül kell vizsgálni a rendelkezésre álló költségvetési és a bevonható egyéb pénzügyi források figyelembevételével, de addig is jelen gondozott állapotot fent kell tartani. 
[bookmark: _Hlk103664696]Határidő: 2024. június 30.	gondozottá tétel: folyamatos
Felelős: Novák Ferenc polgármester

Tisztelt Képviselőtestület! 

Sportszervezetek beszámolói

Zalakarosi Sportjáért Közhasznú Közalapítvány sporthelyzetének 2023. évi beszámolója
Sinkovics Norbert elnök

Alapítvány működése
Az alapítvány a 2023-as évben elsősorban utánpótlás versenysporttal foglalkozott. Önkormányzati támogatás 4,49 millió forint, az alapítvány, - labdarúgó utánpótlás, - és a kosárlabda utánpótlás csapat működésére.

Labdarúgó utánpótlás (Bozsik program)
Az utánpótlásban, 2022-23 és a 2023-24 idényben három korosztály indult az U7, U9, U11. az utánpótlásban résztvevő gyermekek száma 40-45 fő. Nagyon fontos, hogy minden szabályt tudjunk betartani, mivel a kötelezettségek be nem tartása TAO megvonásokhoz, illetve kizáráshoz vezethet. Bozsik tornák száma szezononként a 3 korosztályban mindösszesen 24 alkalom, minden esetben Nagykanizsán valósul meg, mivel az számít a központnak, a költségeket az utazás mellett az is növeli, hogy sok esetben nem ugyanazon a napon van minden korosztálynak, így több alkalommal kell buszt bérelni. Bozsik tornák általában hétvégén szombat, vasárnap, illetve hétköznap kerülnek megrendezésre. Három edző Jankovics Attila, Török Tamás, Varga Zoltán, évek óta folytatja folyamatosan az edzői tevékenységet megbízási szerződés keretén belül (heti két edzés csapatonként). TAO-val kapcsolatos, hogy kötelezően bérek kifizetése az elsődleges és csak utána lehet a további dolgokat ebből finanszírozni. Általában az edzők bérét, sportfelszerelést és az utazás egy részét tudtuk a TAO támogatásokkal rendezni az egyéb felmerülő költségeket, mint pl. utazás, sportfelszerelés, működési költségek, tábor, egyéb költségek nagymértékben önkormányzati támogatásból. 

U7, U9, U11 labdarúgó csapatok
Kialakult az egyesület által hosszú távra tervezett struktúra. 3 korosztályban (U7, U9, U11) 6-12 éves gyerekekkel foglalkozunk, jelenleg 40-45 gyerek edzett nálunk. 
Korosztálytól függően 2-3 edzés van hetente. Az edzésekhez a létesítményi feltételei kielégítőek. Az edzések helyszíne a Sportudvar műfüves és műanyag borítású pályája, az iskola tornaterme, az óvoda tornaszobája és az U11 korosztály részére Galamboki labdarúgópályát béreljük, mivel az ő korosztályukban már 7+1 fő csapat létszáma.  Az edzésmunka elvégzéséhez az eszközök, felszerelések részben biztosítottak.
Az edzéseken szakképzett edzők irányításával rendszeres, szervezett munka folyt. Az edzéseket 3 szakképzett edző vezeti: 1 fő B licence, 2 fő C licenc végzettséggel. U 7-es korosztályban az idei szezonban túl jelentkezés van, mintegy 14-18 gyermek vesz részt az edzéseken, ezt egy edző nem tudja megoldani, ezért amíg a létszám megkívánja plusz 0,5 edzővel oldjuk meg a foglalkozást.
Az alapítvány, az edzők jó kapcsolatot alakítottak ki a szülőkkel, az önkormányzattal, az iskola, óvoda vezetésével, dolgozóival, a városban működő más intézményekkel, vállalkozásokkal. Segítségükkel, velük együttműködve sikerült megvalósítani az eddigi terveket és reméljük, hogy az együttműködés továbbra is töretlen lesz. 

Kosárlabda utánpótlás bajnokság (Kenguru csapatbajnokság)
A 2022-23 és a 2023-24-as idényben 1 csapattal indult U11 a Zalakarosi csapat a kenguru bajnokságban, melyben 14 igazolt játékos van és vesznek részt az országos tornákon. Az előbb említett csapaton kívül egy fiatalabb korosztálynak is vannak edzései, ők bajnokságban nem szerepelnek, akik később felkerülnek az U11-es csapatba, itt kb. 13-14 gyermek. A kosárlabda TAO-ban az utazás egy része mellett, a tábort, sportfelszerelést, hazai rendezésű költségeket is el tudtuk számolni. De ez mellett önkormányzati támogatásra is szükség van.  A bajnokság mellett az edző még egy csapatnak tart edzést, úgynevezett utánpótlást biztosítva az U11-es csapatnak, de itt csak edzés van, bajnokság nincs, itt általában az első, második és harmadik osztályos tanulókkal foglalkoznak. A csapat edzéseit 2022-23 és a 2023-24-es idényben Simon László látja el heti két alkalommal. 

Zalakarosi Fókák U11
Simon Lászlóné edzői beszámoló: A tavalyi játékosokból néhányan maradtak csak az idei évben. Az idősebb gyerekekhez sok fiatal, kezdő játékos érkezett, ami annyiban nehezítette meg a dolgunkat, hogy valaki már 2-3 éve kosárlabdázik valaki viszont most kezdte. Az edzéseket a Zalakarosi Móra Ferenc Általános Iskolában végeztük hetente 2x45 percben 12-13 fővel.  Nem volt sok időnk arra, hogy a társaság összekovácsolódjon (játék szempontjából), hiszen nagy volt a szakadék kosárlabda tudásban a játékosok között. Az új játékosok folyamatos tanulással próbálták felvenni a versenyt az idősebbekkel szemben több kevesebb sikerrel.  Sokat fejlődtek a gyerekek ezt lehetett látni napról-napra, viszont nagyon kevés időnk volt együtt dolgozni. Az utánpótlás folyamatossága eddig megoldott volt, reméljük, hogy a közeljövőben is hasonló érdeklődés lesz a gyerekek körében a kosárlabda iránt.

TAO működése
2023-ban 4.500.000 Ft-ot TAO támogatást kaptunk a labdarúgás utánpótlás csapatai részére, még a kosárlabdánál 2.000.000 Ft-ot visszamenőleg a 2022-23 idényre. A 2023-24 idényre hiába volt felajánló, mivel megtelt a keretösszeg ezért nem tudtuk a 2023-24 idényre igénybe venni a Zalaerdő által adott összeget. A 2023-24 idényre magasabb TAO támogatás lett igényelve, mert a rendszer lefelé engedi módosítani a pályázatot, tehát nincs kötelezettség a TAO felé. A labdarúgást maximálisan kihasználtuk a kosárlabdára 2023 év elejére van tervezve.

TAO hiánypótlás
Az MKOSZ TAO-nál visszamenőleg hiánypótlást írtak ki a 2011-12 idényt lezárták, a 2012-13-as is lezárták, a 2013-14 idénynél be lett küldve a hiánypótlás a 2011-12-es idényben nem volt visszafizetés, a 2012-13-as idénynél 252.000 Ft a 2013-14 és annak hosszabbításánál még nem kaptunk értesítést, ennél az évadnál 227 oldalban oldottuk meg a hiánypótlást. Jelen pillanatban 2015-16 idényt dolgozzuk fel és próbáljuk megoldani a szükséges dokumentumokat. A további idényeket is sora veszik elő és küldik ki a hiánypótlást, folyamatosan készítjük ezeknek a beadását, előreláthatólag lesznek visszafizetések.

Elszámolás
A Zalakaros Sportjáért Közhasznú Közalapítvány 2023-ban első részében kapott 2,49 millió forint önkormányzati támogatást elszámoltunk. A 2023 év második támogatását most kapjuk meg és számolunk el vele majd 2024. január 31-ig.

Zalakaros és Térsége Sportegyesület

Készítette: Bognár Ottó Péter elnök
 [Mellékletként csatolva az előterjesztéshez]

Karos Sprint Úszó Klub

Készítette: Végh Andor elnök
[Mellékletként csatolva az előterjesztéshez]

Sensei Németh Budo Akadémia Sportegyesület

Készítette: Fodor Krisztina elnök
[Mellékletként csatolva az előterjesztéshez]

Zalakarosi Futrinkák Futó, Szabadidő és Rekreációs Sport Egyesület

Készítette: Szabadicsné Madaras Katalin elnök
[Mellékletként csatolva az előterjesztéshez]


Sportszervező
Zalakaros Közösségi Ház és Könyvtár alkalmazásában volt 2022. december 10-ig, ezt követően nyugdíjba vonult. 2023. január 1-től a költségvetésben nem került bele a sportszervezői bér és sportprogramok költségei sem. A sportszervezői státusz jelen pillanatban a Zalakarosi Közösségi Ház és Könyvtár intézménynél van. A közeljövőben el kell gondolkozni, hogy a sportszervezői munkakör támogatva lesz-e, illetve melyik szervezethez kerül. Sportszervezői munkakörre megoldás lehet, hogy 4 órás foglalkozásban sportszervező és 4 órás foglalkozásban egyéb tevékenység ellátása, mindezt megosztott munkaidőben. Sportszervezői állás kérdéssel mindenképp foglalkozni kell és megoldást kell találni rá rövid határidőn belül.

Támogatások
Sportszervezetek, civil szervezetek, sportvállalkozások támogatására az Önkormányzat ez évben nem írt ki pályázatot. A Zalakaros Város Önkormányzata a Zalakaros Sportjáért Közhasznú Közalapítvány, Zalakaros és Térsége SE működését támogatta, illetve a 42 éves Nemzetközi Sakkversenyt megrendezését.
Az elmúlt években csökkent a város sportjára és létesítményeire fordítható összege, ami sajnos érthető is, de a jövőben a lehetőségei szerint minél több összeget kell fordítani az utánpótlás és a létesítményhelyzet javítására.

Sportkoncepció
Felül kell vizsgálni az ezzel kapcsolatos korábbi koncepciót, terveket, és pontosítani, hogy milyen irányban haladjon Zalakaros Város helyi és idegenforgalmi sportja.
Készült számtalan előterjesztés, sportkoncepció, de a valóság a helyben topogás, kötelező rendezvények megtartása és a visszafejlődés a helyi sport terén (felnőtt csapatok megszűnése). Elkerülte a figyelmet, hogy az ifjúság jelenlegi igényeit kielégítő sportlétesítmények, és a sport orientáció felkeltésére megfelelő szakemberekre lenne igény.
A felmerült hiányosságok megszüntetését és új attrakciók megvalósítását, esetlegesen megjelenő pályázatokból vagy más forrásból lehetőségek szerint megvalósítani vagy tervezni kellene.
A jelenlegi sportkoncepció felülvizsgálata és új sportkoncepció elkészítése javasolt.

Képviselőtestület 81/2022. (V.26.) számú határozatával döntött a jövőbeni feladatok meghatározásáról. A koncepció nem készült el, szükséges a pótlása.
./ Zalakaros Város Önkormányzat Képviselőtestülete elrendeli a jelenlegi sportkoncepció felülvizsgálatát és új sportkoncepció elkészítését, azzal, hogy a sportkoncepció felülvizsgálata és az új sportkoncepció elkészítése a rendelkezésre álló költségvetési és pályázati források figyelembevételével történjen.
Határidő:            2023. március 31.
Felelős:               Novák Ferenc polgármester
Operatív felelős: Sportszervező


Nemzetközi és országos sportrendezvények Zalakaroson
· 42 éves Nemzetköz Sakkverseny (Horváth Sándor, Csuti SK)
· Országos Kosárlabda Tornák (KANIZSA DKK)
· Kis-Balaton Futóverseny (Zalakarosi Futrinkák Futó, Szabadidő és Rekreációs Sport Egyesület)
· Tour De Karos (MAPEI-Jankovics László)

Létesítményhelyzet

Óvodai sportudvar
Az udvaron megvalósításra került egy mini sportaréna, amely a gyerekeknek, tavasztól őszig biztosít mozgásilehetőséget.
A téli és a rossz időjárásban az óvoda épületében kialakított sportszobában végeznek sportfoglalkozásokat.

Sportudvar
Az önkormányzat döntött abban, hogy az iskola sportudvar észak – nyugati részén illemhelyet alakíttat ki, ennek átadása 2023. szeptember 13-án megtörtént, azóta folyamatosan üzemel.
A 200 m-es futópálya talaja rekortán borítással történő borítása és a sportszerraktár bővítése, anyagiak hiányában elmaradt, valamint több helyen hiánypótlásra és javításra szorulna sportudvar és környezete.
A műfüves pálya felújítására az önkormányzat pályázott, melynek során a pálya talajának rekonstrukciójára és a hálók cseréjére kerül sor. 2023. október 30-án az Magyar Labdarúgó Szövetség átadta a kivitelezőnek a munkaterületet. 2023. november 6-án neki álltak a munkálatoknak, legkésőbb 2023. november 30-ig kell átadni használatra a műfüves pályát.
A Sportudvar működtetését a Zalakarosi Közösségi Ház és Könyvtár végzi, a karbantartása pedig a Karos- Park feladata.
A rekordtán pálya felújítása is szükségessé vált ez legkésőbb 2024-ben el kell végezni, több helyen feljött a gumiborítás, a kosárlabda állvány palánk alatt található védőfal az idők során tönkrement, melyet pótolni kell mert balesetveszélyes (4 db védőfal ára kb. 1.000.000 Ft), illetve a kapu mögött található hálók cseréje is szükséges belátható időn belül. A sportlétesítmény több, mint 10 éves, nagyobb költség a pályák karbantartására, javítására, felújítására nem lett fordítva.
Sportudvarral kapcsolatosan az év során többször kellett a használók és a környéken lakók között egyeztetni, erre megoldást kell találni a közeljövőben. A fenntartó a jelenlegi állományával nem tudja biztosítani a nyitvatartási időben a felügyeletet, a szabályok betartását és ez folyamatos konfliktushoz vezet, a környéken lakók körében elégedetlenséget szül. A sportszervezői tevékenység a sportudvar működtetésében is hasznos volna, mint pl. a nyitás-zárás, a kulturált viselkedés, szabályok betartása, az egész sportudvar megfelelő használatának az ellenőrzésében is részt vehetne. 

Tornaterem
A tankerület méltányos bérleti díjat kér a Zalakarosi rendezvények és az egyesületek edzéseiért.
Zalakaros és Térsége Sportegyesület fizet bérleti díjat.
Zalakaros Sportjáért Közhasznú Közalapítvány labdarúgó és kosárlabda utánpótlás csapatai edzéseit itt tartja, bérleti díjat nem fizet.

Új Sportcentrum tervei
A labdarúgó pálya megszűnésé után Behiákpusztán kerülne kialakításra több ütemben egy új sportcentrum.
I-III ütemben a labdarúgó pálya és kiszolgáló létesítményei kerülnek kiépítésre.
A pályázat 100 % -ban támogatott, kivétel a parkoló és a kerítés megépítése és a Sportcentrum további fejlesztése. Forráshiány miatt 2023-24 idényben sem kap támogatást Zalakaros.

Zalakarosi Fürdő
Homokos labdarugó, röplabda és kézilabdapálya pálya:
Az elmúlt pár évben, konkrét versenyszervezés nem történt, jelenleg a vendégek használják, egyénileg, saját szórakoztatásukra, ez is megfelelő, de marketing szempontból is kihasználható lenne a pálya, nagyobb versenyek megtartására,” sport és élmény”.

Karos Korzó mögötti terület
Nem született döntés a 3 db teniszpálya további sorsáról.
Az önkormányzat által felkért Turisztikai Egyesület „szakmai javaslatként” nem támogatja a pályák további működtetését.
Stégli János képviselő, volt sportszervező meglátássá szerint 2022-es anyagában negatívunkként említi meg, hogy ott fog a háttérként és gazosan, rozsdás kerítéssel, gondozatlanul mutatni éveken keresztül a háttérben - legalább gondozni kellene, hogy itt készül valami a szebb jövő érdekében.
Nem volt szakmai indok az, hogy nem igénylik a teniszpályát, (hát ami nincs – azt miért keresnék? Szerinte kis befektetéssel játszhatóvá lehetne tenni a pályákat, a későbbiekben pedig kivilágítva egy fénypontja lehetne térnek, a városnak – igaz ehhez jövőbelátás és pénz is kell.
Nem fog a közeljövőben kialakításra kerülni (a Hotel mögött) a kézilabda pályán egy extrém sportpálya, évekig fog üresen ott létezni, helyette a zalakarosi gyerekek, utakon, árkokon keresztül, balesetveszélyesen, űzik ezt a sportágat – holott az idegenforgalom számára és a kor igényeinek megfelelően is hasznos lenne az extrém sportpálya kialakítása (Kertmozitól nyugatra lévő víz elvezető árkot használják a helyi gyerekek extrém pályának).  



Zalakaros, 2023. november 7.
[bookmark: _Hlk102993018]

Novák Ferenc
polgármester





